b"\n_START_ARTICLE_\nSjur R\xc3\xb8the\n_START_PARAGRAPH_\nSjur R\xc3\xb8the (s\xc3\xbcndinud 2. juulil 1988 Vossis) on Norra murdmaasuusataja. _NEWLINE_Juunioride maailmameistriv\xc3\xb5istlustel 2007. aastal Travisios v\xc3\xb5itis R\xc3\xb8the h\xc3\xb5bemedali 20 km suusavahetusega s\xc3\xb5idus. 2011. aasta maailmameistriv\xc3\xb5istlustel Oslos sai ta 50 km \xc3\xbchisstardiga vabas\xc3\xb5idus 4. koha ja 30 km suusavahetusega s\xc3\xb5idus 14. koha ning 15 km klassikas\xc3\xb5idus 21. koha. _NEWLINE_2019. aasta maailmameistriv\xc3\xb5istlustel Seefeldis tuli ta maailmameistriks 30 km suusavahetusega s\xc3\xb5idus ja teates\xc3\xb5idus._NEWLINE_Maailma karikav\xc3\xb5istlustel deb\xc3\xbcteeris R\xc3\xb8the 14. m\xc3\xa4rtsil 2009 Trondheimis 50 km \xc3\xbchisstardiga klassikas\xc3\xb5idus, kus ta katkestas. Esimest korda j\xc3\xb5udis ta punktikohale ehk 30 parema hulka 21. novembril 2009 Beitost\xc3\xb8lenis 15 km vabas\xc3\xb5idus, kus ta sai 18. koha. 2010. aasta m\xc3\xa4rtsis Lahti Mk-etapil kuulus ta 4\xc3\x9710 km teates\xc3\xb5idus Norra v\xc3\xb5idukasse meeskonda. Kaks aastat hiljem 2011.\xe2\x80\x932012. aasta maailma karikasarjas Lahtis peetud MK-etapil sai ta oma parima koha individuaaldistantsil, olles 30 km suusavahetusega s\xc3\xb5idus neljas. Esimest korda j\xc3\xb5udis ta poodiumile 13. detsembril 2012 Canmore'is, kui oli 15 km \xc3\xbchisstardiga klassikas\xc3\xb5idus teine. Esimese etapiv\xc3\xb5idu sai ta 14. m\xc3\xa4rtsil 2015, kui v\xc3\xb5itis 50 km vabatehnikaetapi Oslos.\n_START_SECTION_\nMaailma karikav\xc3\xb5istlustel\n_START_PARAGRAPH_\nSjur R\xc3\xb8the on individuaalselt osalenud 138 maailma karika etapil (seisuga 24. veebruar 2019) ja j\xc3\xb5udnud poodiumile 14 korral, millest neljal korral k\xc3\xb5ige k\xc3\xb5rgemal astmel."